แอ็นสท์ รุสคา

แอ็นสท์ เอากุสท์ ฟรีดริช รุสคา (; 25 ธันวาคม ค.ศ. 1906 – 27 พฤษภาคม ค.ศ. 1988) เป็นนักฟิสิกส์ชาวเยอรมัน เกิดที่เมืองไฮเดิลแบร์ค และเรียนที่มหาวิทยาลัยเทคนิคมิวนิก หลังเข้าทำงานที่มหาวิทยาลัยเทคนิคแห่งเบอร์ลิน รุสคาได้ตั้งข้อสังเกตว่ากล้องจุลทรรศน์ที่ใช้อิเล็กตรอนจะให้รายละเอียดของภาพมากกว่าชนิดที่ใช้แสง เขาและมัคส์ คน็อล จึงได้ร่วมกันสร้างกล้องจุลทรรศน์อิเล็กตรอนขึ้นErnst Ruska | Encyclopedia.com ต่อมารุสคาได้ร่วมงานกับบริษัทซีเมนส์ ซึ่งมีส่วนในการพัฒนากล้องจุลทรรศน์อิเล็กตรอนในเชิงพาณิชย์ ในปี ค.ศ. 1955 เขาดำรงตำแหน่งผู้อำนวยการฝ่ายจุลทรรศนศาสตร์ของสถาบันฟริทซ์ ฮาเบอร์Ernst Ruska - NNDB และเป็นศาสตราจารย์ที่มหาวิทยาลัยเทคนิคเบอร์ลินRuska, Ernst - Infoplease รุสคาได้รับรางวัลแลสเกอร์ในปี ค.ศ. 1960 และในปี ค.ศ. 1986 เขาได้รับรางวัลโนเบลสาขาฟิสิกส์ร่วมกับแกร์ท บินนิช และไฮน์ริช โรเรอร์About the Nobel Prize in Physics 1986 - Nobelprize.org รุสคาเสียชีวิตที่เบอร์ลินตะวันตกในอีก 2 ปีต่อมา

 อ้างอิง 

 แหล่งข้อมูลอื่น 


หมวดหมู่:บุคคลจากไฮเดิลแบร์ค
หมวดหมู่:นักฟิสิกส์ชาวเยอรมัน
หมวดหมู่:ผู้ได้รับรางวัลโนเบลสาขาฟิสิกส์
หมวดหมู่:ชาวเยอรมันผู้ได้รับรางวัลโนเบล
หมวดหมู่:ศิษย์เก่าจากมหาวิทยาลัยเทคนิคมิวนิก
หมวดหมู่:บุคคลจากมหาวิทยาลัยเทคนิคเบอร์ลิน